Rootsi (Põhja) sõja aeg hulkunud vene sissikud meie maal rahvast riisumas. Mõnikord ajanud nad ka rahvast karjakaupa Venemaale. Rahvas ise pidanud oma vara ühes kandma, nõnda pole siis röövlitel vedamiskulu kanda olnud. Ükskord ulatanud rahvarong Vanaõue silla otsast Vihiküla söödini, umbes kaks versta. Teise jutu järele olnud üks rongiots Kaansoos, teine Vihiküla söödil - ilmne liialdus, sest seda maad oleks umbes 11 versta. Saatjaid sissikuid olnud ainult kaks: üks neist sõitnud ratsa rahvarongi ees, teine taga otsas, mõlemad meesterahva riietes. Keegi polnud julgenud neile vastu hakata, kõik läinu nuttes Venemaa poole.